Diari Oficial de la Generalitat Valenciana


Sumari del DOGV 9932, del 09-09-2024 (2024/8907)

RESOLUCIÓ de 3 de setembre de 2024, per la qual es convoquen diverses places de personal docent i investigador en règim de contractació laboral. Referència: 01958/2024.
------------------------------------------------------------------------------------------------------------------------------------------------------------------------

### Dades del document

Número de DOGV
:   9932

Data del DOGV
:   09-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8907

CVE
:   LHMW-U-0368-0240

Data del document
:   03-09-2024

Organisme emissor
:   Universitat Miguel Hernández d'Elx

Tipus de document
:   Resolució

Per resolució del rector, amb data de 03 de setembre de 2024, s’ha disposat el següent:

«De conformitat amb el que estableixen la Llei orgànica 2/2023, de 22 de març, del sistema universitari; el Decret 174/2002, de 15 d’octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Decret 83/2023, de 2 de juny, pel qual es modifica el Decret 174/2002, de 15 d’octubre; els Estatuts i el Reglament general del personal docent i investigador de la Universitat Miguel Hernández d’Elx, aprovat pel Consell de Govern en la sessió de 23 d’abril de 2024; i qualsevol altra normativa general aplicable; la Universitat Miguel Hernández d’Elx (UMH) convoca un concurs públic per a la provisió de les places de professorat associat en Ciències de la Salut en règim de contractació laboral, conforme als punts següents:

*Característiques de la convocatòria*

*Primera. Nombre i característiques de les places convocades*

Es convoquen les places de personal docent i investigador que s’especifiquen en l’annex I.

*Segona. Requisits generals i específics*

Els requisits generals que han de complir les persones aspirants a les places convocades són els que s’especifiquen a continuació:

1. Tindre complits els 16 anys i no haver complit l’edat de jubilació.

2. Les persones estrangeres no comunitàries i les que no puguen ser incloses en l’àmbit d’aplicació dels tractats internacionals subscrits per la Unió Europea i ratificats per Espanya han de disposar del permís de residència i treball abans de formalitzar els contractes corresponents.

3. No haver patit separació, mitjançant expedient disciplinari, del servei de l’Administració de l’Estat o de l’administració autonòmica, local o institucional, ni trobar-se en situació d’inhabilitació per sentència ferma per a l’exercici de funcions públiques. Les persones aspirants la nacionalitat de les quals no siga l’espanyola han d’acreditar, igualment, no estar sotmeses a cap sanció disciplinària o condemna penal que impedisca, en el seu estat, l’accés a la funció pública.

4. Posseir la capacitat funcional per a l’acompliment de les tasques o funcions corresponents a les places convocades.

5. Estar en possessió de la titulació corresponent.

6. Prestar els seus serveis en la institució sanitària on es convoca la plaça.

Únicament poden presentar la sol·licitud els facultatius especialistes de les àrees assistencials a les quals corresponguen les places convocades. Igualment, per a aquesta categoria, és requisit imprescindible estar en possessió de la llicenciatura en Medicina i Cirurgia, llicenciatura en Farmàcia, grau en Medicina o en Farmàcia. En els casos en els quals siga corresponent, estar en possessió del títol de Psicologia, Podologia o Fisioteràpia. En qualsevol cas, és requisit imprescindible ocupar una plaça en una de les institucions sanitàries, de les que arreplega el conveni subscrit entre la Universitat Miguel Hernández, la Conselleria de Sanitat i la Diputació Provincial d’Alacant (DOGV 3437, 18.02.99), o de les aprovades per la comissió mixta del conveni esmentat.

Els requisits anteriors s’han de complir abans que expire el termini de presentació d’instàncies.

*Tercera. Sol·licituds*

3.1. Termini

El termini de presentació de sol·licituds és de deu dies hàbils comptadors a partir de l’endemà de la publicació d’aquesta convocatòria en el *Diari Oficial de la Generalitat Valenciana* (DOGV).

3.2. Sol·licituds i documentació que cal presentar

Les sol·licituds s’han d’emplenar i presentar exclusivament per via electrònica, accedint al formulari «Selecció PDI-Laboral Temporal», disponible en la Seu Electrònica de la Universitat Miguel Hernández d’Elx, dins del Catàleg de procediments i serveis de recursos humans, en l’adreça web següent:

(<https://sede.umh.es/ca/procedimientos/seleccio-pdi-laboral-temporal/>), clicant el botó «Tramitar» i seleccionant la referència de la convocatòria i la plaça oferida en què s’estiga interessat. Per a accedir a aquest procediment es requereix la identificació electrònica de la persona interessada, per a això cal disposar d’algun dels sistemes d’identificació electrònica, entre els quals es troben: DNI electrònic, Kb@ig – Identificació, certificat electrònic (FNMT, ACCV, …) o compte d’usuari UMH.

En el supòsit de presentar la sol·licitud de manera presencial es requerirà que la persona interessada l’esmene mitjançant la presentació electrònica. A aquest efecte, es considera com a data de presentació de la sol·licitud aquella en la qual haja sigut realitzada l’esmena.

Necessàriament, s’hi han de presentar tantes sol·licituds i documentació com places a les quals s’opte.

Una vegada que accedisca a aquest procediment podrà emplenar la sol·licitud per a participar en concursos públics a places de professorat en la Universitat Miguel Hernández d’Elx, i hi haurà d’adjuntar en fitxers digitals (format PDF) la documentació següent:

1. Còpia del DNI o, en cas de no posseir la nacionalitat espanyola, del document que n’acredite la identitat i data de naixement.

2. Còpia dels títols acadèmics o resguard d’haver abonat els drets d’expedició que corresponga i les seues corresponents certificacions acadèmiques oficials (expedient acadèmic) en les quals consten les qualificacions de les assignatures cursades en cada titulació. En cas de titulacions estrangeres, han d’acreditar l’homologació corresponent del Ministeri d’Educació, Cultura i Esport. En cas de no aportar aquesta documentació (expedient acadèmic), no serà valorada per la comissió en l’apartat corresponent dels criteris de valoració.

*3. Curriculum vitae*  signat, segons el model d’aquesta universitat, disponible en la pàgina web de la UMH

(<https://servicioprofesorado.umh.es/formularios/>). També és vàlid, a aquest efecte, el currículum signat en format normalitzat CVN de la Fundació Espanyola per a la Ciència i la Tecnologia (FECYT).

4. Justificant d’estar exempt, totalment o parcialment, del pagament.

Gaudeixen d’una bonificació del 50 % de la taxa les persones que formen part de famílies nombroses de categoria general i els membres de famílies monoparentals de categoria general.

Estan exemptes del pagament de la taxa les persones que acrediten una discapacitat en grau igual o superior al 33 %, els membres de famílies nombroses de caràcter especial, els membres de famílies monoparentals de categoria especial i les víctimes d’actes de violència sobre la dona.

Les persones aspirants esmentades en el paràgraf anterior han de presentar les certificacions corresponents que acrediten la seua condició de discapacitat, de ser membre de família nombrosa o de família monoparental (mitjançant un certificat de la Conselleria de Benestar Social o òrgan competent), i les víctimes d’actes de violència sobre la dona mitjançant qualsevol dels mitjans de prova que preveu l’article 9.1 i 9.2 de la Llei 7/2012, de 23 de novembre, de la Generalitat Valenciana, integral contra la violència sobre la dona en l’àmbit de la Comunitat Valenciana.

1. S’ha d’acreditar l’exercici de l’activitat professional remunerada, fora de l’àmbit acadèmic universitari, amb la certificació dels serveis prestats en què s’acredite que presta els seus serveis en la institució sanitària on es convoca la plaça.

3.3.La documentació esmentada adés s’ha de presentar a través de la Seu Electrònica de la Universitat Miguel Hernández d’Elx tal com s’indica en el punt 3.2, la qual s’ha d’adreçar automàticament al Servei de Personal Docent i Investigador i de Gestió Econòmica dels Recursos Humans com a unitat tramitadora. La documentació s’ha d’adjuntar en fitxers format PDF i en l’ordre establit en aquest punt, i es pot adjuntar fins a un màxim de 10 arxius que no poden superar en el seu conjunt els 12 Mb. Després pot clicar el botó «Presentar en Registre» i el sistema el portarà directament al pagament telemàtic de 30 euros en concepte de drets de participació, o de 15 euros en cas de les exempcions parcials indicades en el punt 3.2.E. Una vegada conclosa aquesta acció, el sistema li mostrarà el número de registre generat. Els documents de l’expedient relacionats amb aquesta sol·licitud els tindrà disponibles en l’apartat «Els meus expedients» de la Seu Electrònica. En cas d’exempció total de pagament, aquest número de registre apareixerà després de clicar el botó «Presentar en Registre».

3.4. Admissió de sol·licituds

Transcorregut el termini de presentació de sol·licituds, es publicarà la llista provisional de les persones admeses i excloses i els motius d’exclusió en el *Butlletí Oficial de la UMH*  (BOUMH) i a títol informatiu, en la pàgina web, de la Universitat (<https://servicioprofesorado.umh.es/ca/>).

A través de l’opció «Esmenar/Altres tràmits» de l’expedient de la plaça a la qual s’opta, disponible en «Els meus expedients» de la Seu Electrònica, les persones interessades que ho entenguen necessari, podran formular reclamacions adreçades al responsable del Servei de Personal Docent i Investigador i de Gestió Econòmica dels Recursos Humans en un termini de deu dies hàbils comptadors des de la publicació de les llistes. Una vegada revisades les reclamacions es publicarà la relació definitiva de les persones admeses i excloses en el *Butlletí Oficial de la UMH*  (BOUMH) i, a títol informatiu, en la pàgina web de la Universitat (<https://servicioprofesorado.umh.es/ca/>).

Es considerarà que les persones que figuren en la llista d’exclosos n’han desistit, per no haver esmenat dins del termini concedit a aquest efecte els defectes formals que contenien les seues sol·licituds inicials, de conformitat amb el que estableix l’article 68 de la Llei 39/2015, d’1 d’octubre, del procediment administratiu comú de les administracions públiques.

*Quarta. Protecció de dades personals*

D’acord amb el que disposen el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades, així com la Llei orgànica 3/2018, de 5 de desembre, de protecció de dades personals i garantia dels drets digitals, s’informa les persones interessades que les dades de caràcter personal aportades seran tractades per la Universitat de Miguel Hernández d’Elx com a responsable del tractament, sobre la base de l’interés públic amb la finalitat de tramitar i gestionar la seua sol·licitud. Les dades de caràcter personal aportades només es conserven durant el temps necessari per a complir amb la finalitat per a la qual s’han demanat i per a determinar les possibles responsabilitats que es puguen derivar d’aquesta finalitat i del tractament de les dades. És aplicable la normativa d’arxius i patrimoni documental espanyol. Així mateix, s’informa la persona interessada que no es comunicaran les dades a tercers, excepte per obligació legal.

Les persones interessades poden exercir els drets d’accés, rectificació, oposició, supressió, portabilitat i limitació del tractament, així com a no ser objecte de decisions basades únicament en el tractament automatitzat de les dades. Els drets poden ser exercits de la forma següent: per Seu Electrònica (<https://sede.umh.es/ca/>), per escrit a la Universitat Miguel Hernández d’Elx, a l’atenció de la delegada de protecció de dades, edifici Rectorat i Consell Social, av. de la Universitat s/n, 03095, Elx-Alacant. Així mateix, la persona interessada té dret a presentar una reclamació davant de l’autoritat de control ([www.aepd.es](http://www.aepd.es)) si considera que el tractament no s’ajusta a la normativa vigent. Per a més informació la persona interessada es pot adreçar a [doj@bqp.qq](mailto:pll@xrh.iz).

*Cinquena. Composició de les comissions de contractació*

5.1. les comissions de contractació dels concursos per a la provisió de places de personal docent i investigador contractat estan formades per cinc membres titulars i els suplents corresponents, i correspon al rector el nomenament dels seus membres i la designació de les tres cinquenes parts i la presidència de la comissió d’entre aquests. La resta de membres són nomenats pel rector, oït el departament, que no té caràcter vinculant.

5.2. La composició nominal concreta de cadascuna de les comissions es farà pública en el *Butlletí Oficial de la MH*  (BOUMH) i, a títol informatiu, en la pàgina web de la Universitat (<https://servicioprofesorado.umh.es/ca/>).

*Sisena. Criteris de valoració de les comissions de contractació*

6.1. Una vegada constituïda, la comissió corresponent ha de fixar i fer públics amb anterioritat a l’acte d’obertura de la documentació presentada per les persones aspirants, els criteris per a la valoració dels mèrits i la puntuació mínima que hi han d’obtindre els candidats.

6.2. Cadascuna de les persones aspirants hi pot obtindre un màxim de 10 punts, dels quals 7 corresponen als mèrits aportats i 3 a l’adequació de l’aspirant a l’activitat docent i, si és el cas, d’investigació que s’haja de realitzar.

6.3. Els 7 punts que s’atorguen per mèrits aportats són concedits per la comissió de  contractació, d’acord amb els criteris generals següents:

1. Valoració de les activitats professionals extrauniversitàries (màxim 5 punts).

2. Altres mèrits (màxim 2 punts).

6.4. Els 3 punts que s’atorguen per adequació de la persona aspirant a l’activitat docent o d’investigació que s’haja de dur a terme, són concedits per la comissió de contractació en atenció a les necessitats específiques de la Universitat posades de manifest en la convocatòria de la plaça.

*Setena. De les proves*

Els concursos per a la provisió de places de personal docent i investigador es duen a terme en qualsevol dels campus de la UMH i consten d’una primera prova d’avaluació i, si la comissió ho creu necessari, d’una segona prova consistent en la realització d’una entrevista. En el transcurs dels seus treballs, la comissió de contractació pot sol·licitar els informes que estime oportuns per a acomplir-ne millor les seues funcions.

7.1. Primera prova

La primera prova consisteix en la valoració, per part de la comissió, dels mèrits del candidat i de l’adequació de l’aspirant a les necessitats de la Universitat expressades en la convocatòria.

En el termini fixat, el president ha de procedir a constituir la comissió i a establir els criteris d’avaluació específics, que han de conformar el que estableix, amb caràcter general, la present convocatòria. De tot això es donarà publicitat en el *Butlletí Oficial de la UMH*  (BOUMH) i, a títol informatiu, en la pàgina web de la Universitat (<https://servicioprofesorado.umh.es/ca/>).

Amb posterioritat a la publicació dels criteris d’avaluació, el president procedirà a obrir la documentació i a aplicar-los als concursants admesos.

En el termini màxim de tres dies hàbils des de la finalització dels treballs de la comissió, es farà pública en el *Butlletí Oficial de la UMH* (BOUMH) i, a títol informatiu, en la pàgina web de la Universitat (<https://servicioprofesorado.umh.es/>ca/), la valoració de les persones aspirants en la primera prova i el resultat d’aquesta, així com la proposta de provisió de la plaça en cas que no calga, segons el parer de la comissió, passar a la segona prova.

La comissió pot realitzar la segona prova quan, finalitzada la primera, hi haja concursants que superen el mínim quantitatiu establit en els criteris de valoració i, a més, obtinguen el vot favorable d’almenys tres dels membres.

7.2. Segona prova

Si és el cas, amb la publicació de la valoració dels aspirants en la primera prova, se’ls citarà per a fer la segona prova, indicant-hi el lloc, el dia i l’hora. El termini per a realitzar la segona prova no pot ser inferior a tres dies hàbils, ni superior a deu dies hàbils, des que es publique la citació.

La segona prova, que és pública, consisteix en una entrevista en la qual la comissió debat amb el concursant, durant un temps màxim de tres hores, sobre els documents presentats en la primera prova i de tots aquells aspectes curriculars i documentals que considere rellevants per a realitzar una millor selecció.

Amb anterioritat al començament de la segona prova, la comissió de contractació publica, en el lloc de realització, els criteris de valoració qualitativa d’aquesta prova.

Finalitzada la segona prova, i en el termini màxim de tres dies hàbils, la comissió ha de fer públics els resultats de l’avaluació que en aquesta prova li mereix cada persona aspirant, així com la proposta de provisió de la plaça.

*Huitena. De la proposta de provisió*

8.1. En qualsevol cas, el temps transcorregut entre la publicació de les llistes definitives de persones admeses i la proposta de provisió del concurs no pot excedir els tres mesos.

Les comissions de contractació han de proposar al rector la relació del candidat proposat per a la seua contractació.

En els concursos en els quals no calga passar a la segona prova, la proposta de provisió s’ordenarà de major a menor puntuació, sempre que els aspirants superen el mínim quantitatiu establit en els criteris de valoració i, a més, obtinguen el vot favorable d’almenys tres dels membres de la comissió. En cas d’empat, el president de la comissió tindrà vot de qualitat.

Quan s’hagen convocat diverses places d’igual categoria en una mateixa àrea de coneixement, i amb idèntiques activitats docents i investigadores, se citarà els concursants proposats per l’ordre de valoració que se n’haja efectuat, perquè procedisquen a triar vacant.

En cap cas es poden realitzar més propostes de provisió que places convocades. Tots els concursos poden resoldre’s amb l’absència de proposta de provisió de la plaça o places.

Les persones concursants que no hagen sigut proposades per a ser nomenades per a la plaça objecte de concurs no poden al·legar cap dret sobre places vacants.

8.2. Expedient administratiu del concurs

El següent dia hàbil al de finalitzar l’actuació de la comissió, el seu secretari entregarà en la Secretaria General de la Universitat, a través del Registre General o auxiliars, l’expedient administratiu del concurs, que ha d’incorporar els documents següents:

1. Acta de constitució de la comissió.

2. Criteris de valoració de la primera prova.

3. Acta en la qual conste la valoració de la primera prova i la motivació del vot dels membres de la comissió, per a cada concursant.

4. Si és el cas, acta en la qual conste la motivació del vot dels membres de la comissió respecte de la segona prova per a cada concursant.

5. Acta de proposta de provisió de les persones concursants que siga procedent, per ordre de preferència per a la contractació.

6. Documentació presentada pels concursants, així com qualsevol altra que la comissió haja tingut en compte en el seu treball.

*Novena. De la contractació*

9.1. Contractació de la persona candidata

A la vista de la proposta de provisió feta per la comissió, i si ho entén oportú, el rector determinarà l’efectivitat de la proposta. El Servei de Professorat, Nòmina i Seguretat Social ha de comunicar la incorporació del nou professorat als departaments implicats.

9.2 Tràmits de la contractació

El Servei de Professorat, Nòmina i Seguretat Social ha de citar el candidat proposat perquè, en un termini màxim de tres dies hàbils, aporte la documentació acreditativa de complir els requisits establits en la convocatòria i procedir, si és el cas, a la signatura de tota la documentació que calga per a formalitzar-ne la contractació. Transcorregut aquest termini sense haver-s’hi personat, la persona candidata en perdrà el dret, i es procedirà a citar-hi la següent i, si és el cas, successives.

En cas de renúncia explícita d’un candidat, amb anterioritat a la presentació de la documentació acreditativa dels requisits, s’aplicarà el mateix procediment de citació de l’apartat anterior.

*Desena. Dels recursos*

Contra les resolucions de les comissions de contractació, s’hi pot interposar un recurs d’alçada, previst en l’article 121 de la Llei 39/2015, d’1 d’octubre, del procediment administratiu comú de les administracions públiques, en el termini d’un mes comptador des de l’endemà de la publicació d’aquestes resolucions. El recurs s’hi pot interposar davant de l’òrgan que va dictar l’acte que s’impugna o davant del rector de la UMH com a òrgan competent per a resoldre-hi.

*Onzena. Característiques dels contractes*

La contractació del personal docent i investigador té naturalesa laboral i es regeix pel que disposen la Llei orgànica 2/2023, de 22 de març, del sistema universitari, les seues normes de desenvolupament; el Decret 174/2002, en la seua nova redacció aprovada pel Decret 83/2023, de 2 de juny, del Consell; supletòriament, l’Estatut dels treballadors, i les seues normes de desenvolupament; l’Estatut bàsic de l’empleat públic; la legislació de la Generalitat Valenciana aplicable al personal laboral al servei de les administracions públiques; el conveni col·lectiu i els corresponents estatuts de les universitats.

Els contractes del personal docent i investigador contractat en règim laboral s’han de formalitzar per escrit, d’acord amb el model que, a aquest efecte, ha aprovat el Consell de Govern d’aquesta universitat.

Les retribucions són les determinades en el Decret 174/2002, de 15 d’octubre, del Govern Valencià, en la seua nova redacció aprovada pel Decret 83/2023, de 2 de juny, del Consell, i es consideren, si és el cas, aquelles variacions que aproven els òrgans competents d’aquesta universitat.

Les retribucions íntegres mensuals són les que estableix l’annex II.

En l’annex I s’especifica el codi o número de la plaça, el tipus de contracte, la dedicació, el departament, l’àrea de coneixement al qual s’adscriu la plaça, les activitats que s’han d’exercir i la duració del contracte. La data d’inici del contracte que figura en l’annex I està vinculada a la seua signatura amb anterioritat o en el mateix dia de l’assenyalat com a inici. En cas contrari, l’inici del contracte coincidirà amb la data de formalització d’aquest.

*Dotzena. Referència al gènere*

En aplicació de la Llei 3/2007, de 22 de març, per a la igualtat efectiva de dones i homes, així com la Llei 9/2003, de 2 d’abril, de la Generalitat, per a la igualtat entre dones i homes, tota referència a persones, col·lectius o càrrecs acadèmics, el gènere dels quals siga masculí, està fent referència al gènere gramatical neutre; hi inclou, per tant, la possibilitat de referir-se tant a dones com a homes.

*Tretzena. Règim de recursos*

Les convocatòries de places de personal docent i investigador contractat i tots els actes administratius que se’n deriven, poden ser impugnats en els casos i en la forma que estableix la Llei 39/2015, d’1 d’octubre, del procediment administratiu comú de les administracions públiques.

Tots els actes de notificació dels procediments que s’inicien com a conseqüència d’admetre els recursos regulats en la present resolució, es faran amb text íntegre, en *Butlletí Oficial de la UMH*  (BOUMH) i, a títol informatiu, en la pàgina web (<https://servicioprofesorado.umh.es/>).»

ANNEX I

Número de plaça: DC3663

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Farmacologia, Pediatria i Química Orgànica

Àrea de coneixement: Farmacologia

Perfil: Docència en Farmacologia. Hospital General Universitari Alacant Dr. Balmis

Duració del contracte: Des de la data de contracte fins al 30.09.2025

Centre assistencial: Hospital General Universitari Alacant Dr. Balmis

---------------------------------------------------------------------------------------------------------------------------------------------

Número de plaça: DC2259

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Farmacologia, Pediatria i Química Orgànica

Àrea de coneixement: Pediatria

Perfil: Docència en Pediatria. Hospital General Universitari Elx.

Duració del contracte: Des de la data de contracte fins al 30.09.2025

Centre assistencial: Hospital General Universitari Elx

---------------------------------------------------------------------------------------------------------------------------------------------

Número de plaça: DC3060

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Farmacologia, Pediatria i Química  Orgànica

Àrea de coneixement: Pediatria

Perfil: Docència en Pediatria. Hospital Universitari Sant Joan d’Alacant.

Duració del contracte: Des de la data de contracte fins al 30.09.2025

Centre assistencial: Hospital Universitari Sant Joan d’Alacant

---------------------------------------------------------------------------------------------------------------------------------------------

Número de plaça: DC3526

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Farmacologia, Pediatria i Química  Orgànica

Àrea de coneixement: Pediatria

Perfil: Docència en Pediatria. Hospital General Universitari Alacant Dr. Balmis.

Duració del contracte: Des de la data de contracte fins al 30.09.2025

Centre assistencial: Hospital General Universitari Alacant Dr. Balmis

---------------------------------------------------------------------------------------------------------------------------------------------

Número de plaça: DC1162 (2/3)

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyeria

Àrea de coneixement: Farmàcia i Tecnologia Farmacèutica

Perfil: Docència pràctica en Farmàcia i Tecnologia Farmacèutica. Hospital General Universitari Alacant Dr. Balmis.

Duració del contracte: Del 01.02.2025 fins a 31.05.2025

Centre assistencial: Hospital General Universitari Alacant Dr. Balmis

---------------------------------------------------------------------------------------------------------------------------------------------

Número de plaça: DC1524

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyeria

Àrea de coneixement: Farmàcia i Tecnologia Farmacèutica

Perfil: Docència pràctica en Farmàcia i Tecnologia Farmacèutica a l’Hospital Universitari de Sant Joan d’Alacant

Duració del contracte: Des de la data de contracte fins al 30.09.2025

Centre assistencial: Hospital Universitari Sant Joan d’Alacant

---------------------------------------------------------------------------------------------------------------------------------------------

Número de plaça**:** DC1536 (2/2)

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyeria

Àrea de coneixement: Farmàcia i Tecnologia Farmacèutica

Perfil: Docència pràctica en Farmàcia i Tecnologia Farmacèutica a l’Hospital General Universitari d’Elx

Duració del contracte: Del 01.04.2025 fins al 30.09.2025

Centre assistencial: Hospital General Universitari Elx

---------------------------------------------------------------------------------------------------------------------------------------------

Número de plaça: DC2963

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyeria

Àrea de coneixement: Farmàcia i Tecnologia Farmacèutica

Perfil: Docència en Farmàcia i Tecnologia Farmacèutica. Hospital General  Universitari d’Elda

Duració del contracte: Des de la data de contracte fins al 30.09.2025

Centre assistencial: Hospital General Universitari Elda

---------------------------------------------------------------------------------------------------------------------------------------------

Número de plaça**:** DC3183

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyera

Àrea de coneixement: Farmàcia i Tecnologia Farmacèutica

Perfil: Docència en Farmàcia i Tecnologia Farmacèutica. Hospital General  Universitari Alacant Dr. Balmis

Duració del contracte: Des de la data de contracte fins al 30.09.2025

Centre assistencial: Hospital General Universitari Alacant Dr. Balmis

---------------------------------------------------------------------------------------------------------------------------------------------

Número de plaça: DC3666

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyeria

Àrea de coneixement: Farmàcia i Tecnologia Farmacèutica

Perfil: Docència en Farmàcia i Tecnologia Farmacèutica. Hospital Mare de Déu dels Lliris - Alcoi

Duració del contracte: Des de la data de contracte fins al 30.09.2025

Centre assistencial: Hospital Mare de Déu dels Lliris - Alcoi

---------------------------------------------------------------------------------------------------------------------------------------------

Número de plaça**:** DC3667

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Enginyeria

Àrea de coneixement: Farmàcia i Tecnologia Farmacèutica

Perfil: Docència en Farmàcia i Tecnologia Farmacèutica. Hospital de la Marina Baixa.

Duració del contracte: Des de la data de contracte fins al 30.09.2025

Centre assistencial: Hospital de la Marina Baixa

---------------------------------------------------------------------------------------------------------------------------------------------

Número de plaça: DC307

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Medicina Clínica

Àrea de coneixement: Dermatologia

Perfil: Docència en Dermatologia. Hospital General Universitari Elx

Duració del contracte: Des de la data de contracte fins al 30.09.2025

Centre assistencial: Hospital General Universitari Elx

---------------------------------------------------------------------------------------------------------------------------------------------

Número de plaça**:** DC3355

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Medicina Clínica

Àrea de coneixement: Dermatologia

Perfil: Docència en Dermatologia. Hospital General Universitari d’Elda.

Duració del contracte: Des de la data de contracte fins al 30.09.2025

Centre assistencial: Hospital General Universitari Elda

---------------------------------------------------------------------------------------------------------------------------------------------

Número de plaça: DC3504

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Medicina Clínica

Àrea de coneixement: Medicina

Perfil: Docència en Medicina. Hospital Universitari Sant Joan d’Alacant.

Duració del contracte: Des de la data de contracte fins al 30.09.2025

Centre assistencial: Hospital Universitari Sant Joan d’Alacant

---------------------------------------------------------------------------------------------------------------------------------------------

Número de plaça**:** DC3675

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Medicina Clínica

Àrea de coneixement: Medicina

Perfil: Docència en Medicina. Endocrinologia. Hospital Universitari Sant Joan d’Alacant.

Duració del contracte: Des de la data de contracte fins al 30.09.2025

Centre assistencial: Hospital Universitari Sant Joan d’Alacant

---------------------------------------------------------------------------------------------------------------------------------------------

Número de plaça: DC3676

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Medicina Clínica

Àrea de coneixement: Medicina

Perfil: Docència en Medicina. Hospital General   Universitari Elx.

Duració del contracte: Des de la data de contracte fins al 30.09.2025

Centre assistencial: Hospital General Universitari Elx

---------------------------------------------------------------------------------------------------------------------------------------------

Número de plaça**:** DC3677

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Patologia i Cirurgia

Àrea de coneixement: Anatomia Patològica

Perfil: Docència en Anatomia Patològica. Hospital Universitari Sant Joan d’Alacant.

Duració del contracte: Des de la data de contracte fins al 30.09.2025

Centre assistencial: Hospital Universitari Sant Joan d’Alacant

---------------------------------------------------------------------------------------------------------------------------------------------

Número de plaça: DC3678

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Patologia i Cirurgia

Àrea de coneixement: Cirurgia

Perfil: Docència en Cirurgia. Neurocirurgia. Hospital General Universitari Alacant Dr. Balmis

Duració del contracte: Des de la data de contracte fins al 30.09.2025

Centre assistencial: Hospital General Universitari Alacant Dr. Balmis

---------------------------------------------------------------------------------------------------------------------------------------------

Número de plaça**:** DC3679

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Patologia i Cirurgia

Àrea de coneixement: Cirurgia

Perfil: Docència en Cirurgia. Hospital General  Universitari Alacant Dr. Balmis.

Duració del contracte: Des de la data de contracte fins al 30.09.2025

Centre assistencial: Hospital General Universitari Alacant Dr. Balmis

---------------------------------------------------------------------------------------------------------------------------------------------

Número de plaça**:** DC3203

Categoria: Professorat associat en Ciències de la Salut

Dedicació: Temps parcial (6 h/setmana)

Departament: Patologia i Cirurgia

Àrea de coneixement: Urologia

Perfil: Docència en Urologia. Hospital General  Universitari Elx

Duració del contracte: Des de la data de contracte fins al 30.09.2025

Centre assistencial: Hospital General Universitari Elx

ANNEX II

*Retribucions mensuals de personal docent i investigador contractat laboral*

Professorat associat en Ciències de la Salut

El professorat associat en Ciències de la Salut és retribuït pels conceptes de sou i complement de destinació. Aquestes retribucions són, en còmput mensual, per a l’any 2024.

|  |  |  |  |
| --- | --- | --- | --- |
|  | *Sou* | *Complement de destinació* | *Total mensual* |
| Temps parcial P03 (3+3) | 261,40 € | 150,27 € | 411,66 € |

  

Les pagues extraordinàries es perceben pels imports que establisca la legislació vigent i sempre que no es perceben a càrrec d’una altra administració pública.

El professorat associat percep un complement d’antiguitat per cada període de tres anys de serveis prestats en la universitat corresponent, sense perjudici del que estableix la legislació en matèria d’incompatibilitats del personal al servei de les administracions públiques.

  

Elx, 3 de setembre de 2024

(p. d. R 01685/2023, de 18.05.2023; DOGV 9600, 22.05.2023)

José Carlos Espigares Huete

Vicerector de Professorat